钦定古今图书集成/历象汇编/乾象典/第050卷 > 铁锧
## 钦定古今图书集成/历象汇编/乾象典/第050卷 > 铁锧

按：《星经》阙，《史记天官书》《汉书》《晋书》《隋书天文志》俱不
载。

按《宋史天文志》：“铁锧五星，在天仓西南，刈具也。主斩
刍饲牛马。”

按《步天歌》，壁宿下有铁锧五星，《晋》《隋志》皆不载。《隋志》，八魁西北三星曰铁锧，又曰铁钺。其占与《步天歌》室宿内斧钺略同，恐即是此，误重出之。

按《观象玩占》：“铁锧五星，在羽林军东，天仓西门，芟刈
之具也。主斩刍，食牛马。”

按《历学会通》：“铁锧主拒难刀斧之用。”